Limpopo-gru-botsing: Dodetal styg - Maroela Media
Limpopo-gru-botsing: Dodetal styg
Die bakkie se wrak. Foto: SAPD
Die dodetal in Woensdagoggend se gru-botsing in Limpopo het tot 15 gestyg nadat 'n vrouepassasier in 'n hospitaal in Mokopane aan haar beserings beswyk het.
Maroela Media het vroeër berig 14 mense is dood toe 'n dubbelkajuitbakkie, waarin heelparty mense gereis het, en 'n vragmotor omstreeks 02:00 reg van voor op die R101 tussen Mokopane en Naboomspruit gebots het. Die bestuurder en die vrou het aanvanklik oorleef. Die bestuurder is nog in die Polokwane-hospitaal. Die bestuurder van die vragmotor het geringe beserings opgedoen.
Kol. Ronel Otto, provinsiale polisiewoordvoerder, het Donderdag gesê die oorledenes is op een na almal Zimbabwiërs. Die ander persoon is van die Kongo. Sy het gesê 'n tweejarige kind is onder die oorledenes.
"Die identifikasieproses is steeds aan die gang, maar word bemoeilik weens die ernstige beserings wat die mense opgedoen het," het sy gesê. "Meer inligting sal bekend gemaak word sodra die naasbestaandes hul familielede uitgeken het."
Bedelaar by verkeerslig raakgery
Vrou noem aanvaller se naam voor sy sterf
As ek lees hoeveel plaasmoorde en selfs moorde deur buitelanders gepleeg word vind ek dit bitter moeilik om simpatie te voel. Almal sluipl oor ons grense, gaan soos besetenes in ons land aan en dit hou net nooit op nie.